Andreas Nygaard (politiker)

Andreas Olsen Nygaard (født 7. november 1878 på Kongsberg, død 5. september 1963) var en norsk industriarbeider og politiker (Ap).

Han var sønn av en sølvverksarbeider, og ble den ene av to studenter i det første kullet som fullførte Kongsberg tekniske aftenskole i 1896/1897. Nygaard begynte å arbeide ved Kongsberg Våpenfabrikk i 16-årsalderen, og avanserte til arbeidsformann samme sted i 1921.

Nygaard hadde en rekke tillitsverv i arbeiderbevegelsen. Han var innvalgt på Stortinget fra kjøpstedene Drammen, Hønefoss og Kongsberg 1928–1930 og 1934–1945. I perioden 1931–1933 var han 1. vararepresentant, og møtte i lengre perioer for Torgeir Vraa. Nygaard hadde mesteparten av sitt virke i Stortingets skog- og vassdragskomite, men kom inn som forsterkning i Stortingets finans- og tollkomité ved et par anledninger. Han satt også som ordfører i Kongsberg kommune fra juli til desember 1945. Av andre offentlige verv kan nevnes styreformann ved Kongsberg sykehus og Buskerud skolehjem.

Nygaard ble tildelt Medaljen for fortjeneste av Kongsberg by i 1955. Andreas Nygaards vei på Kongsberg ble oppkalt etter ham i 1973.

Referanser

Eksterne lenker 
 

Stortingsrepresentanter fra Ap
Stortingsrepresentanter for kjøpstedene i Buskerud
Stortingsrepresentanter 1928–1930
Stortingsrepresentanter 1934–1936
Stortingsrepresentanter 1937–1945
Ordførere i Kongsberg
Ap-ordførere i Buskerud
Personer fra Kongsberg kommune